Belső nyilvántartási szám: GDPR-0043-530

**ADATKEZELÉSI TÁJÉKOZTATÓ**

**A BUDAPESTI MŰSZAKI ÉS GAZDASÁGTUDOMÁNYI EGYETEM**

**SZELLEMI TULAJDON KEZELÉSÉHEZ**

A Budapesti Műszaki és Gazdaságtudományi Egyetem az Európai Parlament és a Tanács 2016/679 általános adatvédelmi rendelete („GDPR”), és az információs önrendelkezési jogról és információszabadságról szóló 2011. évi CXXII. törvény („Infotv.”) alapján az alábbiakban tájékoztatja a természetes személyeket („Érintett”) a személyes adatok szellemi tulajdon kezelése kapcsán végzett kezeléséről:

1. **AZ ADATKEZELŐ**

Neve: Budapesti Műszaki és Gazdaságtudományi Egyetem

(felelős szervezeti egység: BME Felsőoktatási és Ipari Együttműködési Központ)

(„Egyetem”, vagy „Adatkezelő”)

székhelye: 1111 Budapest, Műegyetem rkp. 3.

levelezési név: Budapesti Műszaki és Gazdaságtudományi Egyetem Felsőoktatási Ipari Együttműködési Központ

levelezési cím: 1111 Budapest, Bartalan Lajos u. 2. Z ép. 9. em. 906.

email: ip@mail.bme.hu

telefonszám: (+36-1) 463-1728

honlap: <https://bridge.fiek.bme.hu>

BME adatvédelmi tisztviselő: adatvedelem@mail.bme.hu

1. **AZ ADATKEZELÉS CÉLJA**

Az adatkezelés az Egyetem tudás- és technológiatranszfer tevékenységhez szükséges szellemitulajdon-kezelési szabályozásában (ideértve az Iparjogvédelmi Szabályzatot is) meghatározott jogok gyakorlásához és kötelezettségek teljesítéséhez szükséges.

Az adatkezelés céljai ennek megfelelően kiemelten a következők:

* az ismertetési és döntéshozatali eljárások lefolytatása,
* az ismertetett szellemi alkotásokhoz való alkotói (feltalálói, szerzői) hozzájárulások megállapítása az alkotók egyértelmű azonosításával,
* kapcsolattartás az alkotókkal,
* az egyetem által megszerzett szellemi tulajdonjogok nyilvántartásának vezetése,
* a szellemi tulajdonjogokkal kapcsolatos szerződések megkötése,
* az iparjogvédelmi bejelentések elkészítése vagy elkészíttetése és benyújtása,
* az iparjogvédelmi eljárások lefolytatása,
* az iparjogvédelmi oltalmak fenntartása,
* a találmányi díjak megfizetése.
1. **AZ ADATKEZELÉS JOGALAPJA**

Az Egyetem alapvető közfeladata a tudományos kutatás folytatása.[[1]](#footnote-1) Az Egyetem alaptevékenységeként a képzéshez kapcsolódó képzési területeken, tudományterületeken alap-, alkalmazott és kísérleti kutatásokat és fejlesztéseket, tudományszervezést, technológiai innovációt, valamint az oktatást támogató egyéb kutatásokat végez. Fejleszti és ápolja az oktatás és a kutatás színvonalas ellátásához szükséges nemzetközi kapcsolatait. Pályázaton elnyert pénzeszközökből kutatási projekteket valósít meg, valamint megrendelések alapján kutatásokat, kísérleti fejlesztéseket végez, kutatáshoz kapcsolódó szolgáltatásokat nyújt, K+F tevékenységekhez kapcsolódó innovációs tevékenységet folytat.[[2]](#footnote-2)

Az Egyetem alaptevékenységéből származó szellemi értékek közösségi célú megismertetésével és gazdasági hasznosításával hozzájárul a térsége társadalmi és gazdasági fejlődéséhez.[[3]](#footnote-3) Az Egyetem „harmadik missziós” tevékenységének ellátásához a szabályozott és átlátható tudás- és technológiamenedzsment tevékenység elengedhetetlen. Ennek keretében az Egyetemen keletkező innovációs eredményekkel kapcsolatos jogvédelmi eljárások és hasznosítási folyamatok az intézményi (szolgálati alkotások és munkaviszonyban alkotott szerzői művek kapcsán létrejövő) szellemi tulajdon strukturált menedzselését teszik szükségessé.

A fentiek alapján az Egyetem közfeladatainak ellátásához nélkülözhetetlen, hogy szabályozott eljárásokkal rendelkezzen a létrehozott szellemi alkotások vonatkozásában, valamint az Egyetemmel ismertetett, átadott vagy hasznosíthatónak minősített szellemi alkotásokról nyilvántartást vezessen. Ennek során a szellemi alkotások létrehozóinak személyes adatai is kezelést igényelnek.

A személyes adatok kezelése az Egyetem jelen pontban hivatkozott, a nemzeti felsőoktatásról szóló 2011. évi CCIV. törvényben, Alapító Okiratában meghatározott közfeladatának végrehajtásához szükséges [GDPR. 6. cikk (1) e)].

1. **A KEZELT SZEMÉLYES ADATOK KÖRE, AZ ADATOK FORRÁSA**

|  |  |  |
| --- | --- | --- |
| Kezelt személyes adat | Az adatkezelés célja | Az adat forrása |
| A szellemi alkotás címe | az alkotó azonosítása, esetleges oltalomszerzési eljáráshoz szükséges iparjogvédelmi bejelentés | közvetlenül az érintett által megadott adat |
| Alkotó neve |
| Lakcíme |
| Alkotói részaránya |
| Munkahelye, munkaköre |
| Munkahelyi e-mail címe | kapcsolattartás |
| Telefonszáma | kapcsolattartás |
| Alkotó aláírása | az alkotással kapcsolatos jognyilatkozatokat szükséges aláírásával ellátnia |

1. **AZ ADATKEZELÉS MÓDJA**

A személyes adatok kezelése jelenleg elektronikusan és papír alapon történik.

A BME a szellemi tulajdoni nyilvántartást, valamint az eljárásokat támogató elektronikus rendszereket a jövőben fejleszteni tervezi, hogy az funkcionalitásában minél korszerűbben és hatékonyabban támogassa az Egyetem tudományos kutatáshoz és tudástranszferhez fűződő közfeladatának ellátását. Amennyiben a változás érinti a személyes adatok – jelen tájékoztatóban részletezett - kezelését, arról az Egyetem külön tájékoztatást fog nyújtani az Érintettek számára.

1. **AZ ADATKEZELÉS IDŐTARTAMA**

Tájékoztatjuk, hogy az Egyetem, mint közfeladatot ellátó szervezet az iratkezelésre vonatkozó, a köziratokról, a közlevéltárakról és a magánlevéltári anyag védelméről szóló 1995. évi LXVI. törvényi és az iratkezelésre vonatkozó jogszabályi kötelezettségek teljesítése alapján egyes, az Egyetem hatályos irattári tervében meghatározott – személyes adatokat is tartalmazó – szellemi alkotásokkal kapcsolatos iratokat nem selejtezhet.

A szellemi tulajdon nyilvántartásban szereplő adatokat az Egyetem tervezetten legalább az alábbiak közül a legkésőbb lejáró időtartamig kezeli:

* a szellemi alkotással kapcsolatos intézményi és hatósági eljárások lefolytatásának időtartama,
* a szellemi alkotásokra nézve kötött hasznosítási célú szerződések időbeli hatályának megfelelő időtartam,
* a szellemi tulajdonjogok fennállásának időtartama (iparjogvédelmi oltalom fennállása, szerzői jogi védelem időtartama),
* a találmányi (vagy más alkotói) díjszerződés időtartama.
1. **KEZELT SZEMÉLYES ADATOKHOZ HOZZÁFÉRŐK KÖRE, ADATFELDOLGOZÓ**

A BME szellemi tulajdon nyilvántartáshoz jelenleg teljes körű hozzáféréssel az Egyetem rektora, tudományos és innovációs rektorhelyettese, a kancellár és kijelölt képviselője, a dékánok, dékánhelyettesek vagy más dékáni innovációs megbízottak, valamint a BME Felsőoktatási és Ipari Együttműködési Központ munkatársai rendelkeznek, feladataik ellátása érdekében.

Az Egyetem a szellemi tulajdon nyilvántartás létrehozásához és működtetéséhez, az Iparjogvédelmi Szabályzatban meghatározott eljárások lebonyolításához adatfeldolgozót nem vesz igénybe.

Az Egyetem a kezelt személyes adatokat kizárólag a hazai és nemzetközi iparjogvédelmi eljárások megindításának és lefolytatásának céljaira továbbítja

* az ezekben az eljárásokban az Egyetem képviseletét ellátó személyhez (ügyvéd vagy szabadalmi ügyvivő), valamint
* az adott eljárás lefolytatására hatáskörrel rendelkező iparjogvédelmi hatóságokhoz (Szellemi Tulajdon Nemzeti Hivatala, Európai Szabadalmi Hivatal, Európai Unió Szellemi Tulajdoni Hivatala, Szellemi Tulajdon Világszervezete, külföldi nemzeti és regionális iparjogvédelmi hatóságok).

Az Egyetem a kezelt személyes adatokat – amíg azok nem képezik nyilvános iparjogvédelmi lajstromok bárki által hozzáférhető tartalmát – csak az Érintett hozzájárulásával továbbítja olyan partnerei számára, amellyel a hasznosítás lehetőségéről tárgyalni kíván.

1. **ÉRINTETT JOGAI, JOGORVOSLATI LEHETŐSÉGEK**

Az Érintettet személyes adatai kezelése során a GDPR-ban és az Infotv.-ben meghatározott jogok illetik meg. Személyes adatainak Adatkezelő általi kezelésével kapcsolatos jogait az Adatkezelő 1. pontban megadott elérhetőségein keresztül gyakorolhatja.

Az Adatkezelő kérelme szerinti intézkedésről vagy az intézkedés elmaradásának, kérelme elutasításának okairól és a jogorvoslati lehetőségekről a kérelme beérkezését követő 30 napon belül tájékoztatja az Érintettet, mely határidő szükség esetén – a kérelem összetettségét, a kérelmek számát figyelembe véve – további két hónappal meghosszabbítható. Az Adatkezelő a határidő esetleges hosszabbításáról, és annak okairól a kérelem kézhezvételétől számított 30 napon belül ad tájékoztatást.

Az Adatkezelő az érintetti jogok gyakorlását főszabály szerint díjmentesen biztosítja.

* 1. Átlátható tájékoztatás

Az Adatkezelő jelen dokumentumban tájékoztatja az Érintetteket az Adatkezelő kilétéről és elérhetőségéről, az adatvédelmi tisztviselő elérhetőségéről, az adatkezelés céljáról, jogalapjáról, időtartamáról, az Érintettek jogairól, jogorvoslati lehetőségről.

* 1. Hozzáférés a személyes adatokhoz

Bármikor jogosult tájékoztatást kérni arról, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adataihoz és a GDPR-ban meghatározott információkhoz hozzáférést kapjon.

* 1. Helyesbítés, kiegészítés

Bármikor jogosult kérni az Önre vonatkozó személyes adatok módosítását, helyesbítését, kiegészítését.

* 1. Hozzájárulás visszavonása

Bármikor visszavonhatja az adattovábbításhoz adott hozzájárulását a BME FIEK 1. pontban meghatározott elérhetőségeire küldött nyilatkozattal. Ebben az esetben adatait a továbbiakban nem továbbítjuk és hozzájárulásának visszavonásáról azt a partnerünket is értesítjük, melynek az Ön hozzájárulása alapján küldtük meg személyes adatait. Felhívjuk figyelmét, hogy **hozzájárulásának visszavonása esetén a hasznosítási lehetőségekről folyó tárgyalásban a partner a továbbiakban nem tudja felvenni Önnel a kapcsolatot közvetlenül**.

A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

* 1. Tiltakozás

Saját helyzetével kapcsolatos okokból tiltakozhat az Önre vonatkozó személyes adatok kezelése ellen. A személyes adatokat ebben az esetben csak akkor lehet tovább kezelni a tiltakozás ellenére, ha az adatkezelést olyan kényszerítő erejű jogos okok indokolják, amelyek elsőbbséget élveznek az Érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

* 1. Törlés

Jogosult kérni az Önre vonatkozó személyes adatok törlését a GDPR-ban meghatározott esetekben. Az Adatkezelő kérelmét megvizsgálja, indokoltság esetén intézkedik a törlés iránt.

A törlési kérelmet az Egyetem a GDPR 17. cikk (3) bekezdésében foglalt esetek közül elsősorban azokban az esetben utasítja el, ha jogszabály vagy jogszabályon alapuló belső szabályzat – különösen Iratkezelési Szabályzat – az Egyetemet a személyes adatok további tárolására kötelezi, vagy az adatkezelés jogi igények előterjesztéséhez, érvényesítéséhez, illetve védelméhez szükséges.

* 1. Az adatkezelés korlátozása

Bármikor jogosult kérni az Önre vonatkozó személyes adatok korlátozását a GDPR-ban meghatározott feltételek fennállása esetén. Például, ha az Adatkezelőnek már nincs szüksége az adatokra, vagy az adatkezelést érintő esetleges jogellenesség áll fenn, de Ön ellenzi a törlést, és e helyett kéri a felhasználás korlátozását.

A korlátozás alá eső személyes adatokat csak az Ön hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Európai Unió, illetve valamely tagállam fontos közérdekéből lehet kezelni.

* 1. Automatizált döntéshozatallal, profilalkotással kapcsolatos jog

Az Egyetem szellemi tulajdon kezeléshez kapcsolódó adatkezelése során automatizált döntéshozatalra vagy profilalkotásra nem kerül sor.

1. **JOGORVOSLATI LEHETŐSÉGEK**

Kérjük, amennyiben úgy ítéli meg, hogy az Egyetem szellemi tulajdon kezeléshez kapcsolódó adatkezelésével összefüggően jogsérelem érte, vegye fel velünk a kapcsolatot az ip@mail.bme.hu e-mail címen vagy az adatvédelmi tisztviselőn keresztül, hogy az esetleges jogsértést mihamarabb orvosolhassuk:

Budapesti Műszaki és Gazdaságtudományi Egyetem

dr. Frank Ágnes

adatvédelmi tisztviselő

1111 Budapest, Műegyetem rakpart 7-9. R ép. 2. em. 206.

e-mail: adatvedelem@mail.bme.hu

Tájékoztatjuk, hogy amennyiben személyes adatainak kezelésével kapcsolatos jogsérelem érte, közvetlenül fordulhat

* a Nemzeti Adatvédelmi és Információszabadság Hatósághoz (postai címe: 1125 Budapest, Szilagyi Erzsébet fasor 22/c.; telefonszáma: +36-1-394-1400; honlap: [www.naih.hu](http://www.naih.hu); email: ugyfelszolgalat@naih.hu) és
* bírósághoz is. A per elbírálása törvényszék hatáskörébe tartozik. A pert az Érintett – választása szerint – a lakóhelye vagy tartózkodási helye szerint illetékes törvényszék előtt is megindíthatja (a törvényszékek felsorolását és elérhetőségét az alábbi linken keresztül tekintheti meg: <http://birosag.hu/torvenyszekek>).

Adatkezelő fenntartja annak jogát, hogy az Adatkezelési Tájékoztatót megváltoztassa. Az erre vonatkozó tájékoztatást az Egyetem előzetesen közzéteszi honlapján.

Kelt: Budapest, 2020. 03. 27. Budapesti Műszaki és Gazdaságtudományi Egyetem

1. A nemzeti felsőoktatásról szóló 2011. évi CCIV. törvény 2. § (1) bekezdés [↑](#footnote-ref-1)
2. Budapesti Műszaki és Gazdaságtudományi Egyetem Alapító Okirat 4.3. [↑](#footnote-ref-2)
3. A nemzeti felsőoktatásról szóló 2011. évi CCIV. törvény 2. § (5a) bekezdés [↑](#footnote-ref-3)